E-1396/2008

Mál þetta, sem dómtekið var 9. september 2008, er höfðað fyrir Héraðsdómi Reykjavíkur af B-kvk-þgf E-kvk-þgf, kt. 000000-0000, Suðurgötu 8, Reykjavík, gegn íslenska ríkinu, kt. 000000-0000, Arnarhváli, Reykjavík, með stefnu sem birt var 15. febrúar 2008.

Dómkröfur stefnanda eru að viðurkennd verði skylda stefnda til að greiða stefnanda dráttarvexti skv. 1. mgr. 6. gr. laga nr. 38/2001 um vexti og verðtryggingu af launakröfu stefnanda að fjárhæð 1.295.106 kr. þannig: af 39.792 kr. frá 1. janúar 2003 til 1. febrúar s.á., af 79.584 kr. frá þ.d. til 1. mars s.á., af 119.376 kr. frá þ.d. til 1. apríl s.á., af 159.164 kr. frá þ.d. til 1. maí s.á., af 198.960 kr. frá þ.d. til 1. júní s.á., af 238.752 kr. frá þ.d. til 1. júlí s.á., af 278.544 kr. frá þ.d. til 1. ágúst s.á., af 318.336 kr. frá þ.d. til 1. september s.á., af 358.128 kr. frá þ.d. til 1. október s.á., af 397.920 kr. frá þ.d. til 1. nóvember s.á., af 437.712 kr. frá þ.d. til 1. desember s.á., af 477.504 kr. frá þ.d. til 1. janúar 2004, af 522.376 kr. frá þ.d. til 1. febrúar s.á., af 567.252 kr. frá þ.d. til 1. mars s.á., af 612.126 kr. frá þ.d. til 1. apríl s.á., af 657.000 kr. frá þ.d. til 1. maí s.á., af 701.874 kr. frá þ.d. til 1. júní s.á., af 746.748 kr. frá þ.d. til 1. júlí s.á., af 791.622 kr. frá þ.d. til 1. ágúst s.á., af 836.496 kr. frá þ.d. til 1. september s.á., af 881.370 kr. frá þ.d. til 1. október s.á., af 926.244 kr. frá þ.d. til 1. nóvember s.á., af 971.118 kr. frá þ.d. til 1. desember s.á., af 1.015.992 kr. frá þ.d. til 1. janúar 2005, af 1.062.511 kr. frá þ.d. til 1. febrúar s.á., af 1.109.030 kr. frá þ.d. til 1. mars s.á., af 1.155.549 kr. frá þ.d. til 1. apríl s.á., af 1.202.068 kr. frá þ.d. til 1. maí s.á., af 1.248.587 kr. frá þ.d. til 1. júní s.á., af 1.295.106 kr. frá þ.d. til 1. ágúst 2005. Þá er krafist málskostnaðar.

Stefndi fellst á að viðurkennd verði skylda stefnda til að greiða dráttarvexti skv. 1. mgr. 6. gr. laga nr. 38/2001 um vexti og verðtryggingu af launakröfu stefnanda að fjárhæð 567.252 kr. frá 15. febrúar 2004 til 1. mars s.á., en af 612.126 kr. frá þ.d. til 1. apríl s.á., en af 657.000 kr. frá þ.d. til 1. maí s.á., en af 701.874 kr. frá þ.d. til 1. júní s.á., en af 746.748 kr. frá þ.d. til 1. júlí s.á., en af 791.622 kr. frá þ.d. til 1. ágúst s.á., en af 836.496 kr. frá þ.d. til 1. september s.á., en af 881.370 kr. frá þ.d. til 1. október s.á., en af 926.244 kr. frá þ.d. til 1. nóvember s.á., en af 971.118 kr. frá þ.d. til 1. desember s.á. en af 1.015.992 frá þ.d. til 1. janúar 2005, en af 1.062.511 kr. frá þ.d. til 1. febrúar s.á., en af 1.109.030 kr. frá þ.d. til 1. mars s.á., en af 1.155.549 kr. frá þ.d. til 1. apríl s.á., en af 1.202.068 kr. frá þ.d. til 1. maí s.á., en af 1.248.587 kr. frá þ.d. til 1. júní s.á., en af 1.295.106 kr. frá þ.d. til 1. ágúst s.á., en krefst sýknu að öðru leyti af kröfum stefnanda. Þá er þess krafist að málskostnaður falli niður.

Stefnandi lýsir málavöxtum og málsástæðum sínum á þann veg að hún sé sérfræðilæknir og starfi á Landspítala háskólasjúkrahúsi. Fyrir gerð kjarasamnings á milli fjármálaráðherra f.h. ríkissjóðs og St. Franciskusspítala annars vegar og Læknafélags Íslands hins vegar, sem undirritaður var 2. maí 2002, hafi hún notið viðbótarþátta vegna svokallaðrar helgunar í starfi. Eftir gerð kjarasamnings hafi launagreiðandi hætt að greiða henni umsamda viðbótarþætti skv. ákvæði 3.2.1.3 í nýjum kjarasamningi, sem hún hafi strax gert athugsemdir við. Launagreiðandi hafi greitt henni uppsafnaða viðbótarþætti samtals 1.341.632 kr. hinn 1. ágúst 2005 þannig: 389.810 kr. vegna greiðslutímabilsins 1. janúar 2003 til 31. október 2003, 87.698 kr. vegna greiðslutímabilsins 1. október 2003 til 31. desember 2003, 538.490 kr. vegna greiðslutímabilsins 1. janúar 2004 til 31. desember 2004 og 325.633 vegna greiðslutímabilsins 1. janúar 2005 til 31. júlí 2005. Launagreiðandi sé krafinn um dráttarvexti á þessar launagreiðslur [til] hennar frá gjalddaga hverrar greiðslu, en launagreiðandi hafi greitt höfuðstól vangoldinna launa 1. ágúst 2005. Þessi þáttur launa hennar hækkaði um „3,0 %“ 1. janúar 3003, 1. janúar 2004 og 1. janúar 2005. Höfuðstóll mánaðarlegrar launagreiðslu nam skv. útreikningi launagreiðanda 39.792 kr. árið 2003, 44.874 kr. á árinu 2004 og 46.519 kr. á árinu 2005. Ekki séu gerðar athugsemdir við þennan útreikning.

Greint er frá því að Læknafélag Íslands hafi ítrekað krafið stefnda um dráttarvexti á vangoldnar launakröfur félagsmanna sinna, en án árangurs.

Stefnandi byggir á því að hún eigi rétt á launum fyrir störf sín samkvæmt kjarasamningi og vísar þá einnig til ákv. 9. gr. laga um réttindi og skyldur starfsmanna ríkisins nr. 70/1996. Vinnuveitanda beri að greiða rétt laun á réttum tíma. Samkvæmt 1. mgr. 5. gr. laga nr. 38/2001 um vexti og verðtryggingu sé kröfuhafa heimilt að krefja skuldara um dráttarvexti, sem reiknast af ógreiddri peningakröfu með fyrirfram ákveðnum gjalddaga frá og með gjalddaga til greiðsludags.

Þá er byggt á því að með síðbúnu uppgjöri á viðbótarþáttum skv. kjarasamningi hafi stefndi brotið gegn ákvæðum kjarasamnings og laga. Hafi stefnandi þess vegna verið vanhaldinn í launum þar til uppgjör átti sér stað hinn 1. ágúst 2005. Synjun vinnuveitanda á því að greiða dráttarvexti sé brot á jafnræðisreglum, sbr. 11. gr. stjórnsýslulaga nr. 27/1993 og 65. gr. stjórnarskrárinnar nr. 33/1944 með síðari breytingum.

Stefndi lýsir málavöxtum og málsástæðum á þann veg að stefnandi hafi fengið greiddar 1.341.631 kr. vegna viðbótarþátta, hinn 1. ágúst 2005, sbr. dskj. nr. 3. Engir vextir hafi verið í greiðslunni. Ágreiningur aðila snúist um hvort stefnandi eigi rétt á dráttarvöxtum eins og nánar er afmarkað í stefnu. Stefndi fallist á að stefnandi eigi rétt á dráttarvöxtum en byggt sé á því að vextir eldri en 4 ára fyrir birtingu stefnu séu fyrndir. Vísað er til 3. gr. laga nr. 14/1905, aðallega 2. tl. í því sambandi. Greiðslan 1. ágúst 2005 hafi ekki rofið fyrningu vaxtagreiðslu enda sé ekki hægt að líta á greiðsluna sem viðurkenningu á kröfu stefnanda um dráttarvexti skv. 6. gr. laga nr. 14/1905.

Stefndi mótmælir þeirri staðhæfingu stefnanda að stefndi hafi brotið gegn ákvæðum kjarasamnings og laga. Þá er því mótmælt að synjun á greiðslu dráttarvaxta feli í sér brot á jafnræðisreglum 11. gr. stjórnsýslulaga og 65. gr. stjórnarskrár.

Ályktunarorð: Stefnandi í máli þessi krefst þess að viðurkennd verði skylda stefnda til að greiða stefnanda dráttarvexti skv. 1. mgr. 6. gr. laga nr. 38/2001 um vexti og verðtryggingu af launakröfu stefnanda að fjárhæð 1.295.106 kr. allt eins og segir í stefnu. Af hálfu stefnda er á hinn bóginn fallist á skyldu stefnda til að greiða dráttarvexti af þessari launakröfu stefnanda að fjárhæð 567.252 kr. frá 15. febrúar 2004 til 1. mars s.á., en af 612.126 kr. frá þ.d. til 1. apríl s.á., en af 657.000 kr. frá þ.d. til 1. maí s.á., en af 701.874 kr. frá þ.d. til 1. júní s.á., en af 746.748 kr. frá þ.d. til 1. júlí s.á., en af 791.622 kr. frá þ.d. til 1. ágúst s.á., en af 836.496 kr. frá þ.d. til 1. september s.á., en af 881.370 kr. frá þ.d. til 1. október s.á., en af 926.244 kr. frá þ.d. til 1. nóvember s.á., en af 971.118 kr. frá þ.d. til 1. desember s.á. en af 1.015.992 frá þ.d. til 1. janúar 2005, en af 1.062.511 kr. frá þ.d. til 1. febrúar s.á., en af 1.109.030 kr. frá þ.d. til 1. mars s.á., en af 1.155.549 kr. frá þ.d. til 1. apríl s.á., en af 1.202.068 kr. frá þ.d. til 1. maí s.á., en af 1.248.587 kr. frá þ.d. til 1. júní s.á., en af 1.295.106 kr. frá þ.d. til 1. ágúst s.á., en krefst sýknu að öðru leyti af kröfum stefnanda og er þá byggt ákvæðum 2. mgr. 3. gr. laga um fyrningu skulda og annarra kröfuréttinda nr. 14/1905 sem hér eiga við, sbr. 28. gr. laga nr. 150/2007.

Kröfur um gjaldkræfa vexti fyrnast á 4 árum samkvæmt 3. gr. laga nr. 14/1905. Þá segir 1. mgr. 1. gr. laganna að skuld eða önnur krafa, sem ekki hefur verið viðurkennd eða lögsókn heimt innan þeirra tímamarka, er ákveðin eru í lögunum, falli úr gildi fyrir fyrningu. Stefna í máli þessu var birt 15. febrúar 2008 þar sem krafist var dráttarvaxta af launakröfum stefnanda úr hendi stefnda frá 1. júní 2002 til 1. ágúst 2005. Dráttarvextir frá 1. júní 2002 til 15. febrúar 2004 voru því fyrndir þegar stefnan var birt.

Samkvæmt framangreindu verður fallist á dómkröfur stefnda.

P-kk-nf Þ-kk-nf héraðsdómari kveður upp dóminn.

DÓMSORÐ:

Viðurkennd er skylda stefnda, íslenska ríkisins, til að greiða stefnanda, B-kvk-þgf E-kvk-þgf, dráttarvexti af launakröfu stefnanda að fjárhæð 567.252 kr. frá 15. febrúar 2004 til 1. mars s.á., en af 612.126 kr. frá þ.d. til 1. apríl s.á., en af 657.000 kr. frá þ.d. til 1. maí s.á., en af 701.874 kr. frá þ.d. til 1. júní s.á., en af 746.748 kr. frá þ.d. til 1. júlí s.á., en af 791.622 kr. frá þ.d. til 1. ágúst s.á., en af 836.496 kr. frá þ.d. til 1. september s.á., en af 881.370 kr. frá þ.d. til 1. október s.á., en af 926.244 kr. frá þ.d. til 1. nóvember s.á., en af 971.118 kr. frá þ.d. til 1. desember s.á. en af 1.015.992 frá þ.d. til 1. janúar 2005, en af 1.062.511 kr. frá þ.d. til 1. febrúar s.á., en af 1.109.030 kr. frá þ.d. til 1. mars s.á., en af 1.155.549 kr. frá þ.d. til 1. apríl s.á., en af 1.202.068 kr. frá þ.d. til 1. maí s.á., en af 1.248.587 kr. frá þ.d. til 1. júní s.á., en af 1.295.106 kr. frá þ.d. til 1. ágúst s.á.. Stefndi er að öðru leyti sýkn af kröfum stefnanda.

Málskostnaður fellur niður.

P-kk-nf Þ-kk-nf